отношение на цените. В случай че се запазят настоящите ценови равнища, промишлеността на Съюза няма да бъде в състояние да запази обема на продажбите и пазарния си дял в конкуренция с евтиния внос от Китай. Съществува голяма вероятност пазарният дял на Китай бързо да нарасне, ако се допусне срокът на действие на мерките да изтече. Това най-вероятно ще стане за сметка на промишлеността на Съюза. Загубата на обем на продажбите ще доведе до още по-ниско използване на капацитета и до увеличение на средните производствени разходи. Това пък би довело до влошаване на финансовото състояние на промишлеността на Съюза и намаляване на рентабилността ѝ, която, въпреки че през разглеждания период е била над целевата печалба, е намаляла с повече от 40 % между 2016 г. и разследвания период в рамките на прегледа. При този сценарий всяко увеличение на разходите ще доведе в краткосрочен план до спад в рентабилността под целевата печалба, което би обезсмислило усилията за възстановяване, положени от промишлеността на Съюза, която до момента успява да поддържа необходимото ниво на инвестиции, за да остане конкурентоспособна.
 (126)
 Ако обаче промишлеността на Съюза реши да понижи ценовите си равнища в опит да запази обема на продажбите си и пазарния си дял, почти веднага ще настъпи влошаване на финансовото ѝ състояние. Действително, ако промишлеността на Съюза намали продажните си цени на пазара на Съюза с 8,9 % — долната граница на констатираното подбиване на цените (вж. съображение 121) — за да се може да се конкурира с цените на внасяните китайски продукти, тя незабавно ще се окаже на загуба.
 (127)
 Също така, при този сценарий изтичането на срока на действие на мерките вероятно ще има пряко отрицателно въздействие върху промишлеността на Съюза, тъй като директно ще доведе до загуби. Тази ситуация не може да се запази в средносрочен план и ще се стигне до затваряне на производствени обекти и в крайна сметка до изчезването на промишлеността на Съюза. Трябва да се отбележи, че още през разглеждания период броят на производителите от Съюза е намалял от шестима на трима.
 (128)
 Поради това може да се заключи, че има значителна вероятност изтичането на срока на действие на съществуващите мерки да доведе до повторно възникване на вредата от китайския внос на МДЛ, като икономическото състояние на промишлеността на Съюза вероятно ще се влоши и ще понесе съществена вреда.
 (129)
 Обстоятелството, че понастоящем вносът на МДЛ от КНР на пазара на Съюза е в много по-малки количества, отколкото преди налагането на мерките, сочи, че благодарение на действащите антидъмпингови мита са възстановени лоялните условия на конкуренция между китайските износители на продукта, предмет на прегледа, и промишлеността на Съюза. Както обаче е посочено в съображения 128 и 130, Комисията стигна до заключение, че има значителна вероятност изтичането на срока на действие на мерките да доведе до повторно възникване на вредата.
 4.6.3. Заключение
 (130)
 Комисията стигна до заключението, че отмяната на мерките по всяка вероятност ще доведе до значително нарастване на дъмпинговия внос на МДЛ от Китай на цени, подбиващи тези на промишлеността на Съюза, което отново ще нанесе вреда